કૅમફ્લાઝ પ્રિન્ટ હવે માત્ર સૈનિકો માટે નથી રહી, એ હવે ફૅશનનો એક હિસ્સો બની ગઈ છે. જેને ટફ લુક જોઈતો હોય તેને માટે આ પ્રિન્ટ બેસ્ટ ઑપ્શન છે. કૅમફ્લાઝને ઓરિજિનલ રૂપે અથવા એમાં થોડાં વેરિએશન કરીને પણ લોકોને આ પ્રિન્ટ ગમવા લાગી છે. ફૅશન-ડિઝાઇનર હિના શાહ કહે છે, ‘આ પ્રિન્ટમાં તમને ઍનિમલ, જંગલ, દરિયો, પૃથ્વી, સનસેટ, સ્નૅક, ફાયર વગેરે પ્રિન્ટ જોવા મળે છે. એમાં જંગલની પ્રિન્ટમાં તમને ગ્રીન કલરના અલગ-અલગ શેડ્સ અને પ્રિન્ટમાં ઝાડ-પાન જોવા મળશે. સનસેટમાં એનું જે કલરનું શેડિંગ છે યલો અને રેડ એ કલરના શેડિંગનું આખું આઉટફિટ હોય છે. સ્નૅક-સ્કિન પ્રિન્ટમાં સાપની સ્કિનનો કલર અને એ પ્રકારની ડિઝાઇન જોવા મળશે. દરિયાના પ્રિન્ટમાં તમને દરિયાના કલરના શેડિંગનું આઉટફિટ જોવા મળશે. ફાયરની પ્રિન્ટમાં તમને યલો શેડ, ઑરેન્જ શેડ એવા વિવિધ પ્રકારના શેડ જોવા મળશે.’